HENESIS 



KAG PAGHUMAN SA LANGIT AG DUTA 

11 Sa kaunaunahany ging^ximan it Dios kag langit ag duta. ^ It 
kato, kag kalibutan ay waya it korte ag waya't suyor. Kag makusog 
nak katubian ay libon it karuymanan ag sa ibabaw it tubi, kag Ispirito 
it Dios ay raha nak nagbabantay. 

^ Ag nagsiling kag Dios, "Magkainggwa*t hadagP ag nagkainggwa 
matuor it hadag. ^ Nakita it Dios nak maado kag hadag, ag ida binuyag 
kag hadag ag ruyom. ^ Gingtawag it Dios kag hadag nak '^adlaw" ag 
kag ruyom nak ^gab-i". Nagiipas kag gab-i ag nag-abot kag aga. Imaw 
kato kag unang adlaw. 

^'^ Ag nagsiling kag Dios, "Magkainggwa it lu^r sa tunga it 
katubian agor mabuyag kag tubi sa ibabaw ag kag tubi sa ubos!" 
Bumuyag matuor kali, ag nagkainggwa't lugar sa tunga it katubian. 
® Gingtawag it Dios kaling lugar sa tunga nak **langit^. Nagiipas kag 
gab-i ag nag-abot kag agBL. Imaw kato kag pangruhang adlaw. 

^ Ag nagsiling kag Dios, ''Magtipon kag tubi sa ubos it langit sa 
usang lugar ag magyuaw kag uga nak duta!" ag natuman matuor. 
1^ Gingtawag it Dios kag uga nak duta nak "kadutaan*', ag kag tubi 
nak n^ipon nak ^kam^tan". Ag nakita it Dios nak kali ay maado. 

11 Sumunor, nagsilingkagDios, "Magtubo sa duta kagmga hilamunon, 
mga tanom nak nagbubunga it busoy, ag mga puno nak nagpapamunga 
it di busoy, kumporme sa inro yabot-yabot nak klase!** ag natuman 
matuor. 12 Nagtinubo sa duta kag mga hilamunon, mga tanom nak 
nagbubusoy, ag mga puno nak nagpapamunga it di busoy, kumporme 
sa inra yabot-yabot nak klase. Ag nakita it Dios nak kali ay maado. 
1^ Naglipas kag gab-i ag nag-abot kag aga. Imaw kato kag pangtatlong 
adlaw. 

14 Ag nagsiling kag Dios, "Magkainggwa it mga iwag sa kalangitan 
agor mabuyag kag adlaw sa gab-i, agor magkainggwa it mga tanra, agor 
maayaman kag panahon, ag para sa pagbilang it mga adlaw ag mga 
tuig. 15 Imaw ra kali it magtao it hadag sa kalibutan!" ag natuman 
matuor. 1^ Nagkainggwa it ruhang maragko nak mga iwag. Kag adlaw 
ay marumaya sa aga hanggang maghapon, ag kag buyan ay marumaya 
sa gab-i. Nagkainggwa ra it mga bituon. 1*^ Gingbutang it Dios kag mga 
iwag sa langit agor matao it hadag sa kalibutan, 1^ agor magrumaya 
sa adlaw ag sa gab-i, ag agor mabuyag kag hadag sa ruyom. Ag nakita 
it Dios nak kali ay maado. 1^ Naglipas kag gab-i ag nag-abot kag aga. 
Imaw kato kag pang-ap-at nak adlaw. 

20 Ag nagsiling kag Dios, "Magkainggwa sa tubi it maramong mga 
di kabuhi nak nagrarangoy-rangoy nak nagpupunsok-punsok. Ag kag 
ibabaw ay magkainggwa it mga pispis nak nagyiyinupar!" 21 Ngani, 
nagkainggwa sa tubi it mga balyena, mga isra, ag iba pang mga 
nagrarangoy-rangoy nak nagpupunsok-punsok, kumpormi sa inra 
yabot-yabot nak klase. Ag sa ibabaw ay nagkainggwa it tanang mga 
pispis, kumporme sa inra yabot-yabot nak klase. Ag nakita it Dios nak 
kali ay maado. 22 Gingpakamaado sinra it Dios sa pagsiling, **Magbuar 
ag magramo kamong tanan raha sa tubi ag pun-a kag ragat, ag 
magramo ra kamong mga pispis raha sa ibabaw!" 23 Naglipas kag gab-i 
ag nag-abot kag aga. Imaw kato kag panglimang adlaw. 

24 Ag nagsiling kag Dios, "Magkainggwa it mga di kabuhi sa duta; 
mga hadop nak maanar, ag mga hadop nak maila nak nagpapanaw ag 
nagkakamang, kumpormi sa inra yabot-yabot nak klase!" ag natuman 
matuor. 25 Nagkainggwa it mga hadop sa duta; mga hadop nak maanar, 
ag mga hadop nak maila nak nagpapanaw ag nagkakamang, kumpormi 
sa inra yabot-yabot nak klase. Ag nakita it Dios nak kali ay maado. 

26 Ag nagsiling kag Dios, "Mahuman kita it tawo nak naambit sa 
ato nak pay tuyar sa ato. Ag sinra kag magahom sa mga isra, mga 
pispis, ag mga hadop nak maanar ag maila.^ ^'^ Ag naghuman ngani 
kag Dios it tawo nak naambit sa ida nak pay tuyar sa ida. Naghuman 
sida it tawo; kayaki ag kabadi ^ ag ingpakamaado sinra, ag nagsiling 
sida, *'Mag-anak ag magramo kamo agor mapupuno ninro kag 
kalibutan. Rumayahan ninro kali, pati tanang isra, tanang pispis ag 
tanang yabot-yabot nak mga hadop! 29 Gingtaw-an kamo nako it 
pagkaon; tanang mga tanom nak nagbubusoy ag tanang bunga it kahoy. 
30 Ag sa tanang mga hadop ag sa tanang mpi pispis gingtaw-an nako 
sinra it hilamunon ag rahon it ibang mga tanom agor inra kaunon." 
Ag natuman matuor. ^l Ag nakita it Dios nak kag tanang ida 
ginghuman ay abang ado. Naglipas kag gab-i ag nag-abot kag aga. Imaw 
kato kag pang-an-om nak adlaw, 

2^ Tuyar kali kag paghuman it Dios sa langit ag sa duta ag tanan 
raha, ag kaling tanan ay taposey. 2 Sa suyor it an-om nak adlaw 
natapos it Dios kag tanang ida inghuman ag sa pangpitong adlaw, sida 
ay tumungon sa ida paghimo. ^ Gingpakamaado it Dios kag pangpitong 
adlaw ag ida inghuman kali nak sagrado, dahil sa adlaw nak kato 
tumungon sida sa ida paghuman ag pumahuway. 

KAG LUGAR IT EDEN 

4 Imaw kali kung pauno kag paghuman sa langit ag sa duta. It 
katong hinuman it GiNOONG Dios kag langit ag duta ^ ay waya pang 
gador it mga paninanom ag mga uyas nak nagtutubo ag nagpapamunga 
sa duta dahil it kato waya pa gipapauyana it GiNOONG Dios, ag waya 
pa it tawo nak nagrurugkay. • Pero inggwa*t tubi nak waya gitutungon 
it pagtubor nak nagbubunyag sa duta. 

7 Pagkatapos, nagporma kag GiNOONG Dios it tawo halin sa 
yunang, ag ida hiningaban sa ilong it hingab nak nagtatao it kabuhi, 
ag kag tawo ay nagkainggwa it kabuhi. 

^ Pagkatapos, naghuman kag GiNOONG Dios it usang tanuman 
ruto sa Eden, nak hampig sa Subatan. Ag ruto nida binutang kinang 
tawo nak ida hinuman. ^ Gingpatubo it GiNOONG Dios kag tanang mga 
yabot-yabot nak puno nak maganda gimuyatan ag tanang mga 
yabot-yabot nak puno nak nagpapamunga it kaunon. Sa tunga it kaling 

tanuman ay inggwa*t ruhang piino. Kag usa ay nagtatao it kabuhi ag 
kag usa ay nagtatao it kaayaman parti sa maado ag mayain. 

^^ Inggwa sa Eden it usang suba nak nag-iilig ag nagbubunyag sa 
tanuman. Sa liwas it Eden kali ay sumanga sa ap-at nak suba. 11 Kag 
una ay gingtawag nak Pison ag kali ay naglilibot sa lugar it Havila 
12 kung hariin inggwa't buyawan nak puro. Inggwa ra ruto it 
mabangyo nak tagok ag mga marbol. l^ Kag pangruha ay ingtawag nak 
Gihon ag kali ay naglilibot sa lugar it Cus (tong huli ay Etiopya). 14 Kag 
pangtatlo ay gingtawag nak Tigris ag kali ay nagrarayan sa lugar it 
Asirya. Ag kag pang-ap-at ay gingtawag nak Yuprates. 

1* Gingraya ag gingbutang it GiNOO kag tawo sa Eden agor 
magrugkay ag mag-alaga ruto. 1^ Gingsugo it GiNOONG Dios kag tawo 
sa pagsiling, **Libre ka nak magkaon it tanang bunga it kaling mga 
kahoy, 1*3^ Pero ayang gador gikauna kaling bunga it kaling kahoy nak 
nagtatao it kaayaman parti sa maado ag mayain. Sa oras nak imo kina 
kaunon, ikaw ay siguradong mamamatay.^ 

1^ It katong humanon it GiNOONG Dios kag kayaki, nagsiling sida, 
"Buko maado nak magpangabuhi kag kayaki nak ausa. Ahimuon nako 
sida it usang kaibhanan nak magiging katuwang nida.** l^ Kada, 
ingraya nida ruto sa kayaki katong tanang klasi nak hadop ag pispis 
nak ida pinorma rutong duta, agor ida apangayanan sinra. Ag kung 
nio kag ida gingtawag, imaw kag inra ngayan. 20 Ingpangayanan it 
kayaki kaling tanang yabot-yabot nak mga hadop ag mga pispis rutong 
duta, pero waya gihapon sida it nakita nak ida magiging kaibahan ag 
katuwang. 

21 Kada, gingpakatuyog it pamuok-muok kag kayaki it GiNOONG 
Dios ag it kag sida'y muokey ay ida ingbaoy kag usang gusok nida bag-o 
pinapila nida kag unor ruto. 22 Kaling gusok ay inghuman nida nak 
kabadi ag rinaya ruto sa kayaki. 23 X)i sumiling kag kayaki, 
^Ay, salamat! 

Sida ay suka it ako suka, unor it ako unor. 
Atawagon nako sida nak 'Kabadi' 
dahil sida ay halin sa kayaki.^ 

24 Ngani, inabadaan it kayaki kag ida tatay ag ida nanay agor 
sinrang ruha it ida asawa ay magiging usa. 

2^ Sinra ay uba, pero waya sinra nahuhuda. 

KAG PAGSUWAY IT TAWO 

31 Sa tanang mga hadop nak inghuman it GiNOONG Dios, kag sawa 
it pinakatuso. Usang beses, nagpangutana kag sawa sa kabadi, 
^Nagsiling ba|^ kag Dios sa inro nak indi kamo magkaon it mga biinga 
it kahoy dili sa tanuman?'' 

2 Nagsabat kag kabadi, "Buko ay! Puyde kami magkaon it aber 
niong bunga it kahoy dili sa tantiman. ^ Kag siling it Dios, ^Indi kamo 
puyde magkaon it bunga it kinang puno raha sa tunga it tannman, nak 
nagtatao it kaayaman parti sa maado ag mayain. Ag indi ra ninro 
puydeng huytan kina. Pag kamo ay magsuway, mamamatay kamo." 

^ Nagsabat kag sawa, "Indi ra man kamo mamatay! ^ Kada, 
ingsiling kina sa inro it Dios ay dahil ayam it Dios nak sa oras nak 
mag^on kamo it kina ay mabubuksan kag inro isip ag kamo ay 
magiging pareho sa Dios nak ayam kag maado ag mayain." 

^ Namasrcm it kabadi nak katong bunga ay pay kamtimuot, ag 
nnpay malasa gikaunon. Nagustuhan ra nida nak magkaon it katong 
bunga agor magiging maayam sid£^ kada naghngot sida it bnnga ag ida 
kato kinaon. Pa^^tapos, naghngot ray sida it nsa pa ag ingtao nida 
sa ida asawa ag kinaon ra it kali. '^ Pag^cakaon ninra ay nabnksan kag 
inra isip ag nasadtiran ninra nak sinra ay tiba, kada bnmaoy sinra it 
mga rahon it igos ag nagtahi sinra it mga bahag agor pangtabon ninra 
sa inra yawas. 

^ It katong bandang haponey, narun|^;an ninra kag GiNOONG Dios 
nak nagpapamaayar sa tannman, kada sinra ay nagtagp sa yudo it mga 

puno it kahoy. ^ Pero ging-ayaba kag kayaki it Dios sa pagsiling, 
"Hariin ikaw?** 

^0 Nagsabat kag kayaki, ^Narunggan nako kag imo pagpanaw dili 
sa tanuman ag nahadlok ako dahil ako ay uba^ kada ako ay nagtago." 

11 Nagpangutana kag Dios sa ida, ''Sin-o kag nag-uma sa imo nak 
ikaw ay uba? Gingkaon baga nimo katong bunga nak ingsiling nako sa 
inro nak indi ninro gigkaunon?" 

12 Nagsabat ray kag kayaki, ""Kaling kabadi nak imo ingtao sa ako 
it imaw kag nagtao sa ako it bunga it katong kahoy, kada nagkaon 
ako.^ 

1^ Nagpangutana ngasing kag GiNOONG Dios sa kabadi, "Asing 
imo kalig inghuman?" 

Nagrason kag kabadi, "Kag sa^a ay imaw it na^^uko sa ako, kada 
nagkaon ako.** 

KAG PAGSUMPA IT GiNOO KANG SATANAS AG SA TAWO 

14 Gingbisayahan it GiNOONG Dios kag sawa, 

""Dahil dili sa imo inghuman, 

Ako sumpa ay imo maaaguman. 

Sa tanang hadop dili sa kalibutan, 

Aber sa mga maanar o maila man, 

Pagsnmpa sa imo ay yabaw sa tanan. 

Imo bituka ka imo ikamang, 

Makaon ka it taybo hanggang katapusan. 
15 Ikaw ag kaling kabadi, mahangit-hangitan, 

Hasta sa imo kaanak-anakan ag sa ida kaanak-anakan, 

Usa sa inra, sa imo uyo ay majmsak, 

Ka ida buoy ay imo akagton." 
1^ Ag binisayahan ra nida kag kabadi, 

""Arugangan nako kag imo arayanan, 

Sa imo pagpanganak, nak kahirapan, 

Sa imo pag-anak, hapros ay aagumon. 

Sa jmdo it kali, asawa'y ahanrumon gihapon, 

Ag sida ka imo gisusunron.** 
1*^ Ag sa kayaki kali kag ida ingbisaya, 

""Dahil sa pagpati sa imo asawa, 

Dahil sa pagkaon it bawal nak bunga, 

Bagoy siling nako, aya kina gikaona, 

Kada, kag dxita ay ako gingsusumpa. 

Sa imo inghtiman, imaw kali kag gaba, 

Hanggang ikaw ay buhi rahali sa duta, 

Bag-o makakaon ay mahirap it rugkay sa raga. 
1^ Kag matubo rili^y mga tanom nak siiton, 

Magabon ra ka mga hilamunon. 

Mga tanom sa kabukiran ka imo akaunon. 
1^ Sa pagtrabaho ikaw ay apanggauson, 

Bag-o ka magkainggwa it inro makakaon. 

Kali ay aagwantahon hanggang imo kamatayon, 

Hasta sa pagbalik it imo yawas sa raga, 

Nak kung hariin ikaw ay ak' gingtuga, 

Ikaw ay taybo yang, kada mabalik ka sa dnta." 
20 Gingpan^yanan it kaling kayaki nak si Adan kag ida asawa 
nak "Eba**, dahil sida it nanay it tanang tawo nak nabubuhi. 
21 Naghuman kag GiNOONG Dios it mga baro halin sa anit it hadop ag 
kali ay gingpasoksok nida kana Adan ag Eba. 

GINGPALAYAS SI ADAN AG SI EBA SA EDEN 

22 Ag nagsiling kag GiNOONG Dios, **Miiyati, kag tawo ay tnyarey 
sa ato nak ayamey kag maado ag mayain. Dapat nak inding gador sinra 
makakaon it bnnga it kaling pxmo nak nagtatao it kabtihi, dahil kung 
inra kali makaon ay mapangabnhi sinra it waya*t katapusan." 23 Kada, 
pinalayas it GiNOONG Dios kag tawo paliwas sa Eden ag gingparugkay 
kag raga kung hariin sinra gibay-a it GiNOO. 24 Pagkatabog nida sa 
tawo halin sa Eden, bumutang sida it mga mataas nak punong anghel 
nak kag ngayan ay kerubin, sa rayanan pasuyor ruto. Kali ay inggwa*t 
hudot nak pay espadang nagrarayab-rayab ag nagtitiyog, agor 
magharang sa mga masuor ruto sa puno nak nagtatao it kabuhi. 

